section_heading: Pozadina
paragraph_text: Nakon što su na albumu Pink Bubbles Go Ape, komercijalno i glazbeno neuspješno pokušali ponoviti zvukove prijašnjih albuma Keeper of the Seven Keys, Part 1 i Keeper of the Seven Keys, Part 2, Chameleon napušta gotovo sve elemente power metala, žanra po kojem je sastav bio poznat te umjesto toga pokušava privuči više publike koristeći sintisajzere, rog, akustične gitare, dječje zborove, violine, orgulje, country glazbu, grunge te s gostujućim glazbenicima kao što su Stefan Pintev i Axel Bergstedt. Atmosfera albuma karakterizira se kao u stilu progresivnog rocka, s elementima popa. Iako su se ovi elementi u malim količinama pojavljivali i na prijašnjim albumima, na Chameleonu stavljeni su u prvi plan, bacajući heavy metal elemente u posljednji plan. Chameleon je prvi i zadnji put da su ti elementi stavljeni u prvi plan. Pjesma "Giants" ima najviše elemenata power metala no ijedna druga pjesma na albumu. Ime albuma "Chameleon", inspirirano je promjenom zvuka sastava (kao što kameleon mijenja boju).